Case ID: 1192044
Sentence 143: Belə ki, cinayət işi materiallarından göründüyü kimi Təqsirləndirilən şəxs üzərindən aşkar olunmuş narkotik vasitəni şəxsi istifadəsi üçün əldə etdiyini təkzib edən sübutlar olmamaqla yanaşı, həmin bükümlərin sonradan məhz Təqsirləndirilən şəxs tərəfindən satış məqsədi ilə bükülməklə qablaşdırılmasına, yəni həmin vasitələrin çəkilərək xırda bağlamalar halına salınmasına yardım edən vasitə (elektron tərəzi və hər hansı digər avadanlıq) də aparılmış əməliyyat-axtarış tədbirləri nəticəsində aşkar olunmamışdır ki, məhkəmə göstərilən halların da ittihamın həmin hissədə əsassız hesab olmasına dəlalət edən hal olduğu qənaətinə gəlir.Bu səbəbdən də, məhkəmə Təqsirləndirilən şəxs üzərindən aşkar edilmiş dörd ədəd şəffaf rəngli sellofana bükülmüş, ayrı-ayrılıqda təmiz çəkiləri 6,850 qram, 0,117 qram, 0,304 qram, 0,246 qram, iki ədəd qızılı rəngli və iki ədəd ağ rəngli siqaret kağızına bükülmüş, ayrı-ayrılıqda təmiz çəkiləri 0,027 qram, 0,068 qram, 0,084 qram, 0,038 qram, ümumi təmiz çəkisi 7,734 qram olan külli miqdarda kustar üsulla hazırlanmış narkotik vasitə heroinin qeyd edilən ölçüdə olmaqla külli miqdarda olması kriteriyasından yanaşılıb onun əməlinin satış məqsədi ilə törədilən əməl kimi qiymətləndirilməsi üçün hüquqi əsas olmadığı qənaətinə gəlir.